"අනතුරුව හිටපු ජනාධිපති මෛත්‍රීපාල සිරිසේන මහතාගේ සාක්ෂි විමසීම අද පෙරවරුව දක්වා කල්තැබුණු අතර ඒ අනුව 8 වෙනි දිනටත් මෛත්‍රීපාල සිරිසේන මහතා ජනාධිපති කොමිසමට පැමිණියා.මේ අතර ඊයේ රාත්‍රියේ ජනාධිපති කොමිසම හමුවේ සාක්ෂි ලබාදීමට පැමිණියේ විශ්‍රාමික ජ්‍යෙෂ්ඨ නියෝජ්‍ය පොලිස්පතිවරයෙකු වන නිමල් ලිව්කේ මහතායි.තමන්ව හිටපු ජනාධිපති මෛත්‍රීපාල සිරිසේන මහතා විසින් ආරක්ෂක උපදේශක‍යකු ලෙස පත්කර ඇත්තේ 2017 වසරේ සැප්තැම්බර් මාසයේදී බව සාක්ෂි ලබාදෙමින් ඔහු සඳහන් කළා.කෙසේවෙතත් එම තනතුරට පත් කිරීමෙන් පසු එකම අවස්ථාවකවත් ආරක්ෂක රැස්වීම්වලට තමන් නොකැඳවූ බව සඳහන් කළ නිමල් ලිව්කේ මහතා වැඩිදුරටත් පැවසුවේ, වසරකට පමණ පසු තමන් මෛත්‍රීපාල සිරිසේන මහතා හමුවීමට ගිය බවයි.එහිදී රාජ්‍ය බුද්ධි සේවය සම්බන්ධයෙන් වැඩි අවධානයක් යොමු කළ යුතු බවත් ඒ වනවිට එහි අධ්‍යක්ෂව සිටි නිලන්ත ජයවර්ධන මහතා මීට පෙර එම ධූරයෙ සේවය කළ අය ළඟින්වත් තැබිය නොහැකි අඩු මට්ටමක සිටි බවත්, තමන් පැවසූ බව සාක්ෂිකරු සඳහන් කළා.එහිදී ''හා හා හරි හරි මම බලන්නම්" යැයි මෛත්‍රීපාල සිරිසේන මහතා පැවසූ බවත් ඉන් සතියකට පසු තම සේවය අත්හිටවූ බවට හිටපු ජනාධිපතිවරයා විසින් ලිපියකින් දන්වනු ලැබූ බවත් නිමල් ලිව්කේ මහතා කොමිසම හමුවේ ප්‍රකාශ කළා.මේ අතර නැගෙනහිර පළාත් හිටපු ආණ්ඩුකාර එම්. එල්. ඒ. එම්. හිස්බුල්ලා මහතා ඊයේ ‍රාත්‍රියේ දෙවන දිනටත් සාක්ෂි ලබාදීමට ජනාධිපති කොමිසමට කැඳවූවා.රජයේ අධිනීතිඥවරයා -" මේ කොමිසමට සාක්ෂි ඉදිරිපත් වුණා ඔබ සහරාන්ගේ පල්ලි දියුණු කරන්න උපකාර කළා කියලා..‍ෙඑම්.